Sekolah Kebangsaan Sungai Korok

Sekolah Kebangsaan Sungai Korok atau nama ringkasnya SK Sungai Korok, merupakan sebuah Sekolah kebangsaan yang terletak di Jalan Baharu, Balik Pulau, Pulau Pinang.

SEJARAH SUNGAI KOROK

Mengikut rekod JKR 32, Sek. Keb. Sungai Korok mula didirikan pada 1885. Guru Besar yang pertama  bernama Tn Hj. Mohd Zain b. Md Ujer. Hanya murid-murid lelaki sahaja yang belajar di sini. Pada 1884 terdapat 48 orang murid.

Mengikut pendapat seorang penduduk (Md. Desa b. Omar) yang bersekolah pada 1.12.1896, tapak bangunan sekolah ini adalah tapak asal. Bangunan ini berbumbungkan atap nipah dan berdindingkan pelupuh.

Pada 1906, mengikut rekod (JKR 1625) , murid-murid perempuan mula bersekolah di sini. Mereka belajar di rumah Guru Besar ketika itu yang bernama Pn Misah bt. Said.

Rumah tersebut telah disewakan oleh kerajaan kira-kira setengah batu dari sekolah yang ada sekarang. Menurut cerita anak Guru Besar tersebut, En Ahmad b. Said guru penolongnya bernama Pn Hjh Rafeah bt. Ishak.

Pada 1924, pihak kerajaan telah mengeluarkan arahan supaya memanggil guru-guru berkhdimat di sini.

Pada 1926, Bangunan tersebut telah dipindahkan ke tempat sekarang ini.

Pada 1934, murid lelaki dan perempuan belajar bersama. Mereka belajar dalam bahasa rumi.

Pada 4 Mei 1959, sekolah beratap nipah dirobohkan dan digantikan dengan bangunan baru.

Pada 7 Oktober 1959, Projek pembinaan sekolah baru dimulakan.

Pada 23 Jun 1960, sekolah baru siap didirikan dan dirasmikan pada 26 Jun 1960 oleh Pengelola Sekolah-sekolah Kebangsaan iaitu En Izhab b. Alang Ismail.

Pada 19 Jun 1968, sebuah kantin sekolah siap didirikan bersebelahan dengan bangunan yang ada sekarang.

Pada Oktober 1973, sebuah bangunan tambahan didirikan dan beroperasi pada Januari 1975 dan sebuah lagi bangunan baru 3 tingkat didirikan dan siap pada Disember 1994.

Kini 2003, jumlah murid-murid menjangkau 400 orang dan guru serta kakitangan berjumlah 26 orang.

Keluasan

Sek. Keb. Sungai Korok. Mukim D Daerah Barat daya.

Lot 129 (i)
Lot Baru 332
Keluasan : 0.482 ekar

Lot 129 (ii)

Lot Baru  333
Keluasan : 0.678 ekar 

No. Bangunan  : JKR 1625

 
ASAL USUL PERKATAAN KOROK

Sungai Korok berasal daripada sebatang sungai yang telah dikorek pasirnya dan dibina semula oleh seorang taukeh kilang padi  yang bernama Loh Ah Lian.

Lesung menumbuk padi kilang tersebut menggunakan kuasa air untuk menjalankannya dan air sungai tersebut mengairkan kawasan sawah padi yang beratus ekar luasnya.

Menurut seorang guru bersara iaitu  Tn Hj. Md Ghazali b. Hj.Hamzah (65 tahun),

"Perkataan Korok sebenarnya berasal daripada perkataan korek dan disebabkan lidah orang-orang Jawa (yang telah melarikan diri dari penindasan bekerja di ladang kelapa sawit), Sungai Korek bertukar menjadi KOROK dan sebab itulah disebut Sungai Korok."

" Wallahualam "

SENARAI NAMA GURU BESAR

TAHUN			     NAMA 

1885 - 1892                SHAIKH IMAM V.T

1992 - 1903                MD. SALLEH V.T

1904 - 1914                HJ. MD. ZAIN B. L. UZIR

1914 - 1919                PUTEH B. MD. AMIN

1919 - 1934                MD. HASSAN B. HJ. KASIM

1934 - 1936                YAAKUB B. MD. NOR

1936 - 1941                HJ. HASAN B. HJ.KASIM

1941 - 1945                PEMERINTAHAN JEPUN

1945 - 1946                HJ. HASAN B. HJ. KASIM

1947 - 1948                HASHIM B. YASIN      

1948 - 1954                ISMAIL B. HASAN

1954 - 1960                MD. REJAB B. SHARIFF

1960 - 1961                HJ. SULAIMAN B. HJ. ISMAIL

1961 - 1962                HJ. MUHAMMAD B. AWANG       

1962 - 1968                ABDULLAH B. HASHIM

1968 - 1977                A.RAHMAN B. HJ.TAHIR

1978 - 1981                HASAN B. CHIN

1981 - 1985                IBRAHIM B. KHALIDI

1985 - 1989                ABDULLAH B. DARUS

1989 - 1994                ISMAIL B. MOHAMAD SAAD

1994 - 1999                ABU BAKAR B. AWANG

1999 - 2002                HJH SITI HAJAR BT. ISMAIL

2002 - 2006                TN HJ MOHD AZMAN B. HJ. ABDUL AZIZ   

2006 - 2009                PN NARIMAH BT.ABD.GHANI

2009 - 2013                PN CHE YAH BT AHMAD 

2014 - 2021         HJ RAHMAT BIN JAHRI@JAHARI 

2021 - sekarang    EN AHMAD ANUAR BIN RAMLEE

Pencapaian

Alamat
Sekolah Kebangsaan Sungai Korok
Jalan Baharu 
11000, Balik Pulau
Pulau Pinang, Malaysia
Telefon =  6048661564
Faks     = 6048661564
Website = www.sksungaikorok.webs.com

Sungai Korok
Sungai Korok